****

**LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL DAUGIABUČIAMS NAMAMS ATNAUJINTI (MODERNIZUOTI) KVIETIMO TEIKTI PARAIŠKAS SĄLYGŲ APRAŠO PATVIRTINIMO**

2024 m. spalio 29 d. Nr. D1-366

Vilnius

Įgyvendindamas 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės  Nr. 02-001-06-04-01 „Skatinti pastatų renovaciją“ apraše, patvirtintame 2022 m. liepos 25 d. įsakymu Nr. D1-239 „Dėl 2022–2030 metų plėtros programoje valdytojos Lietuvos Respublikos aplinkos ministerijos   aplinkos apsaugos ir klimato kaitos valdymo plėtros programos pažangos priemonės  Nr. 02-001-06-04-01 „Skatinti pastatų renovaciją“ įgyvendinimo“, numatytas veiklas, vadovaudamasis Modernizavimo fondo projektų atrankos ir finansavimo tvarkos aprašo, patvirtinto Lietuvos Respublikos Vyriausybės 2020 m. rugsėjo 30 d. nutarimu Nr. 1059 „Dėl Modernizavimo fondo projektų atrankos komisijos sudarymo ir Modernizavimo fondo projektų atrankos ir finansavimo tvarkos aprašo patvirtinimo“, 12 punktu, Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo, patvirtinto Lietuvos Respublikos aplinkos ministro 2015 m. balandžio 1 d. įsakymu Nr. D1-267 „Dėl Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo patvirtinimo“, 5 punktu ir Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių, patvirtintų Lietuvos Respublikos aplinkos ministro 2024 m. spalio 16 d. įsakymu Nr. D1-339 „Dėl Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių patvirtinimo ir daugiabučio namo atnaujinimo (modernizavimo) projektui įgyvendinti skirto kaupiamojo įnašo ir (ar) kitų įmokų didžiausios mėnesinės įmokos nustatymo“ 32 punktu:

1. Tvirtinu Kvietimo teikti paraiškas atnaujinti (modernizuoti) daugiabučius namus sąlygų aprašą (pridedama).

2. Nustatau, kad daugiabučio namo atnaujinimo (modernizavimo) investicijų planai rengiami ir paraiškos priimamos Lietuvos Respublikos aplinkos ministerijos Aplinkos projektų valdymo informacinėje sistemoje (toliau – APVIS) nuo 2024 m. lapkričio 11 d.

3. Pavedu Lietuvos Respublikos aplinkos ministerijos Aplinkos projektų valdymo agentūrai kvietimą teikti paraiškas atnaujinti (modernizuoti) daugiabučius namus APVIS paskelbti ne vėliau kaip iki 2024 m. spalio 31 d. pagal šio įsakymo 1 punktu patvirtintą Kvietimo teikti paraiškas atnaujinti (modernizuoti) daugiabučius namus sąlygų aprašą.

Aplinkos ministras Simonas Gentvilas

PATVIRTINTA

Lietuvos Respublikos aplinkos ministro

2024 m. spalio 29 d. įsakymu Nr. D1-366

**KVIETIMO TEIKTI PARAIŠKAS ATNAUJINTI (MODERNIZUOTI) DAUGIABUČIUS NAMUS SĄLYGŲ APRAŠAS**

|  |  |  |
| --- | --- | --- |
| **1.** | **Paramos gavėjai** | Daugiabučių namų, pastatytų pagal iki 1993 metų galiojusius statybos techninius normatyvus, butų ir kitų patalpų savininkai. |
| **2.** | **Paraiškų teikėjai** | 1. Daugiabučio namo bendrojo naudojimo objektų valdytojas.2. Asmuo, teikiantis daugiabučio namo atnaujinimo (modernizavimo) projekto (toliau – projekto) įgyvendinimo administravimo paslaugas.3. Savivaldybės administracija.4. Savivaldybės paskirtas savivaldybės energinio efektyvumo didinimo programos įgyvendinimo administratorius. |
| **3.** | **Paraiška** | 1. Lietuvos Respublikos aplinkos ministerijos Aplinkos projektų valdymo agentūros (toliau – Agentūra) Aplinkos projektų valdymo informacinėje sistemoje (toliau – APVIS) suformuota paraiškos forma.2. Daugiabučio namo atnaujinimo (modernizavimo) investicijų planas (toliau – investicijų planas) su pridedamais dokumentais, parengtas APVIS pagal teikiant paraišką galiojančią Daugiabučio namo atnaujinimo (modernizavimo) investicijų plano rengimo tvarkos aprašo, patvirtinto Lietuvos Respublikos aplinkos ministro 2009 m. lapkričio 10 d. įsakymu Nr. D1-677 „Dėl Daugiabučio namo atnaujinimo (modernizavimo) investicijų plano rengimo tvarkos aprašo patvirtinimo“, suvestinę redakciją. Investicijų planas patvirtintas ir sprendimas dėl daugiabučio namo atnaujinimo (modernizavimo) įgyvendinimo priimtas Lietuvos Respublikos civilinio kodekso 4.85 straipsnyje nustatyta balsų daugumos tvarka (ne mažiau kaip 55 procentai butų ir kitų patalpų savininkų balsų). Šis reikalavimas netaikomas, jei su paraiška atnaujinti (modernizuoti) daugiabutį namą pateikiamas finansuotojo rašytinis pritarimas suteikti lengvatinį kreditą.3. Daugiabučio namo butų ir kitų patalpų savininkų susirinkimo protokolas, kurio forma patvirtinta Lietuvos Respublikos aplinkos ministro 2013 m. liepos 3 d. įsakymu Nr. D1-495 „Dėl Pavyzdinės butų ir kitų patalpų savininkų sprendimo dėl daugiabučio namo atnaujinimo (modernizavimo) protokolo formos ir Pavyzdinės pavedimo organizuoti daugiabučio namo atnaujinimo (modernizavimo) projekto parengimą ir (ar) įgyvendinimą, ir (ar) finansavimą sutarties formos patvirtinimo“, kuriuo daugiabučio namo butų ir kitų patalpų savininkai pritaria daugiabučio namo atnaujinimui (modernizavimui), patvirtina daugiabučio namo atnaujinimo (modernizavimo) investicijų planą ir paveda projekto administratoriui kreiptis į finansuotoją dėl lengvatinio kredito sutarties sudarymo (lengvatinio kredito sutartį su finansuotoju butų ir kitų patalpų savininkų vardu arba savo, veikiančio daugiabučio namo butų ir kitų patalpų savininkų naudai, vardu sudaro bendrojo naudojimo objektų valdytojas arba savivaldybės programos įgyvendinimo administratorius, arba, butų ir kitų patalpų savininkų sprendimu, pagal pavedimo sutartį veikiantis asmuo, teikiantis atnaujinimo projekto įgyvendinimo administravimo paslaugas).4. Pavedimo sutartis, jeigu butų ir kitų patalpų savininkų sprendimu administruoti projekto įgyvendinimą pavedama savivaldybės programos įgyvendinimo administratoriui arba kitam asmeniui, teikiančiam projekto įgyvendinimo administravimo paslaugas.5. Daugiabučio namo butų ir kitų patalpų savininkų sprendimo dėl lėšų skolinimosi projektui įgyvendinti ir finansuotojo pasirinkimo protokolas. |
| **4.** | **Kvietimo lėšų suma** | Valstybės paramos, numatytos investicijų planuose ir teikiamos pagal šį aprašą, suma. | 165 mln. Eur |
| **5.** | **Finansuotojas ir lengvatinės paskolos teikimo sąlygos** | Finansų įstaiga, teikianti lengvatinį kreditą daugiabučiam namui atnaujinti, (modernizuoti) – UAB ILTE.Kvietimas teikti paraiškas daugiabučių namų modernizavimo fondo teikiamoms lengvatinėms paskoloms gauti, paskolų teikimo sąlygos ir tvarkos aprašas skelbiami finansuotojo interneto svetainėje. Pagrindinės lengvatinės paskolos teikimo sąlygos:Palūkanų rūšis ir norma: fiksuotos 3 proc. metinės palūkanos.Paskolos terminas: iki 20 metų.Paskolos dydis: ne didesnė už statybos darbų išlaidų sumą, įskaitant PVM. Paskolos lėšomis gali būti apmokamos šios projekto išlaidos:1. energinį efektyvumą didinančios priemonės;2. kitos namo atnaujinimo (modernizavimo) priemonės;3. pridėtinės vertės mokestis (toliau – PVM). |
| **6.** | **Tinkamos finansuoti išlaidos** | Daugiabučio namo atnaujinimo (modernizavimo) projekto ar jo dalies parengimo, projekto įgyvendinimo administravimo ir statybos techninės priežiūros išlaidos, kurių sąrašas nurodytas Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių, patvirtintų Lietuvos Respublikos aplinkos ministro 2024 m. spalio 16 d. įsakymu Nr. D1-339 „Dėl Valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklių patvirtinimo ir daugiabučio namo atnaujinimo (modernizavimo) projektui įgyvendinti skirto kaupiamojo įnašo ir (ar) kitų įmokų didžiausios mėnesinės įmokos nustatymo“ (toliau – Taisyklės), 118 p.Daugiabučio namo atnaujinimo (modernizavimo) priemonių, nurodytų Daugiabučių namų atnaujinimo (modernizavimo) programos, patvirtintos Lietuvos Respublikos Vyriausybės 2004 m. rugsėjo 23 d. nutarimu Nr. 1213 „Dėl Daugiabučių namų atnaujinimo (modernizavimo) programos patvirtinimo“, priede, įgyvendinimo išlaidos. |
| **7.** | **Minimalūs reikalavimai ir rekomendacijos projektams** | Daugiabučiams namams, kuriems pagal Statybos įstatymą nustatomi minimalūs privalomi pastatų energinio naudingumo reikalavimai: *ne mažesnė kaip B pastato energinio naudingumo klasė ir* skaičiuojamąsias šilumines energijos sąnaudas sumažinti ne mažiau kaip 40 procentų, palyginti su šiomis sąnaudomis iki atnaujinimo projekto įgyvendinimo.Projekto finansavimo iš Modernizavimo fondo lėšų viešinimo reikalavimai nustatomi valstybės paramos sutartyse vadovaujantis Modernizavimo fondo projektų atrankos ir finansavimo tvarkos aprašo, patvirtinto Lietuvos Respublikos Vyriausybės 2020 m. rugsėjo 30 d. nutarimu Nr. 1059 „Dėl Modernizavimo fondo projektų atrankos komisijos sudarymo ir Modernizavimo fondo projektų atrankos ir finansavimo tvarkos aprašo patvirtinimo“, 371 punktu.Jeigu daugiabutis namas atnaujinamas (modernizuojamas) naudojant pastatų išorinėms atitvaroms (sienoms) šiltinti gamykloje pagamintus skydus, papildomai rekomenduojama projektams taikyti APVA interneto tinklalapyje paskelbtas rekomendacijas https://modernizuok.apva.lt/doclib/ecdzr9ilatovg48kuewem8neayy2ynet |
| **8.** | **Valstybės parama** | **Daugiabučio namo atnaujinimo (modernizavimo) projekto ar jo dalies parengimas, projekto įgyvendinimo administravimas ir statybos techninės priežiūros išlaidos**  | Valstybės parama projektui ar jo daliai parengti, projekto įgyvendinimui administruoti ir statybos techninei priežiūrai apskaičiuojama ir teikiama pagal šio aprašo 1 priede nurodytus daugiabučio namo naudingojo ploto 1 kv. metro fiksuotuosius įkainius. |
| **Daugiabučio namo atnaujinimo (modernizavimo) projekto energinį efektyvumą didinančių priemonių įgyvendinimo išlaidos** | Valstybės parama energinį efektyvumą didinančioms priemonėms įgyvendinti apskaičiuojama ir teikiama pagal šio aprašo 2 priede nurodytus daugiabučio namo naudingojo ploto 1 kv. metro fiksuotuosius įkainius.Apskaičiuojant daugiabučio namo atnaujinimo (modernizavimo) projekto įgyvendintų energinį efektyvumą didinančių priemonių išlaidų fiksuotuosius įkainius, kurie pateikti Taisyklių 2 priede, įvertinta ir atsižvelgta į papildomą valstybės paramą, nustatytą Lietuvos Respublikos valstybės paramos daugiabučiams namams atnaujinti (modernizuoti) įstatymo (toliau  – Įstatymas) 3 straipsnio 1 dalies 5 ir 6 punktuose. |
| Valstybės parama nepasiturintiems gyventojams, Lietuvos Respublikos nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos, žuvusių Lietuvos Respublikos nepriklausomybės gynėjų šeimos nariams (vaikams (įvaikiams), našliams ir tėvams (įtėviams)), Lietuvos Respublikos nepriklausomybės gynėjams, netekusiems 45 ir daugiau procentų dalyvumo (iki 2023 m. gruodžio 31 d. – 45 ir daugiau procentų darbingumo; iki 2005 m. birželio 30 d. – pripažintų invalidais) dėl 1991 m. sausio 11–13 d. ir po to vykdytos SSRS agresijos, šeimos nariams (nepilnamečiams vaikams (įvaikiams), sutuoktiniams ir tėvams (įtėviams)), kurie yra atnaujinimo (modernizuojamo) daugiabučio namo butų ar kitos patalpos savininkai teikiama pagal Taisyklių VI skyriuje nustatytą tvarką.Nepasiturintiems gyventojams, kurie yra daugiabučio namo butų ir kitų patalpų savininkai, kiekvieno mėnesio kredito, paimto daugiabučio namo atnaujinimo (modernizavimo) projektui įgyvendinti, ir palūkanų įmokos, tenkančios daugiabučio namo buto savininkui, turinčiam teisę į būsto šildymo išlaidų kompensaciją apmokamos pagal Lietuvos Respublikos piniginės socialinės paramos nepasiturintiems gyventojams įstatymą ir Kredito, paimto daugiabučiam namui atnaujinti (modernizuoti), ir palūkanų apmokėjimo už asmenis, turinčius teisę į būsto šildymo išlaidų kompensaciją, tvarkos aprašo, patvirtinto Lietuvos Respublikos aplinkos ministro ir Lietuvos Respublikos socialinės apsaugos ir darbo ministro 2012 m. vasario 24 d. įsakymu Nr. D1-174/A1-116 „Dėl Kredito, paimto daugiabučiam namui atnaujinti (modernizuoti), ir palūkanų apmokėjimo už asmenis, turinčius teisę į būsto šildymo išlaidų kompensaciją, tvarkos aprašo patvirtinimo“ nustatytą tvarką. |
| **9.** | **Paraiškų vertinimas ir atranka** | Paraiškos vertinamos ir atrenkamos Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo, patvirtinto Lietuvos Respublikos aplinkos ministro 2015 m. balandžio 1 d. įsakymu Nr. D1-267 „Dėl Paraiškų atnaujinti (modernizuoti) daugiabutį namą teikimo, vertinimo ir atrankos tvarkos aprašo patvirtinimo“ (toliau – Tvarkos aprašas), nustatyta tvarka. |
| Taikomas tęstinis paraiškų vertinimo ir atrankos būdas, atsižvelgiant į paraiškų pateikimo datą ir laiką, kol pakaks šio aprašo 4 eilutėje nurodytų lėšų. Paraiškos nereitinguojamos. |
| **10.** | **Rezervinis projektų sąrašas** | Sudaromas.Jei nepasibaigus paraiškų teikimo terminui kvietimas stabdomas dėl viršijančios pateiktų paraiškų prašomos valstybės paramos sumos, pateiktos paraiškos gali būti įtrauktos į rezervinį sąrašą. |
| **11.** | **Finansuojamų projektų sąrašo sudarymas** | Agentūrai įvertinus ir suderinus paraišką, ši įtraukiama į finansuojamų projektų sąrašą. Finansuojamų projektų sąrašas atnaujinamas ir suderintos paraiškos įtraukiamos kas 10 darbo dienų, pradedant nuo pirmosios paraiškos derinimo dienos.Paraišką įtraukus į finansuojamų projektų sąrašą, pasirašoma valstybės paramos teikimo sutartis. |
| **12.** | **Paraiškų teikimas** | Terminas | Nuo kvietimo paskelbimo iki 2025 m. spalio 1 d. 16:00 valandos arba kol pakaks projektui skirtų lėšų. |
| Vieta | Paraiškos teikiamos APVIS. Kai APVIS funkcinių galimybių nepakanka ar jos laikinai neužtikrinamos, Agentūra gali teikti, gauti ar kaupti (ta pačia forma) reikalingą informaciją raštu. Informaciją apie APVIS funkcinių galimybių laikiną neužtikrinimą Agentūra skelbia interneto svetainėje. Išnykus aplinkybėms, dėl kurių negalėjo būti atliekami veiksmai APVIS, visa reikalinga informacija (ir teikta, gauta ir (ar) kaupiama raštu) registruojama APVIS. |
| Skaičius | Neribojamas. |

\_\_\_\_\_\_\_\_\_\_\_\_\_\_\_\_\_\_\_\_\_

Kvietimo teikti paraiškas atnaujinti

(modernizuoti) daugiabučius namus

sąlygų aprašo

1 priedas

**Daugiabučio namo atnaujinimo (modernizavimo) projekto ar jo dalies parengimo, projekto įgyvendinimo administravimo ir statybos techninės priežiūros išlaidų**

**fiksuotieji vieneto įkainiai**

|  |  |  |
| --- | --- | --- |
|  | **Daugiabučio namo atnaujinimo (modernizavimo) projekto** **energinio efektyvumo klasė****arba netaikomi minimalūs privalomi pastatų energinio naudingumo reikalavimai įgyvendinus projektą**  | **Fiksuotieji projekto išlaidų vieneto įkainiai****pagal daugiabučio namo atnaujinimo (modernizavimo) naudingąjį plotą, Eur/m2** |
| **ne didesnis kaip 499,99 m2** | **nuo 500 iki 999,99 m2** | **nuo 1000 iki 1499,99 m2** | **nuo 1500 iki 2999,99 m2** | **didesnis kaip 3000 m2** |
| 1. | B energinio efektyvumo klasė | 120 | 104 | 89 | 54 | 42 |
| 2. | B arba A energinio efektyvumo klasė(fiksuotasis įkainis taikomas, jeigu daugiabutis namas atnaujinamas (modernizuojamas) naudojant skydus ) | 142 | 123 | 105 | 64 | 50 |
| 3. | A energinio efektyvumo klasė  | 142 | 123 | 105 | 64 | 50 |

\_\_\_\_\_\_\_\_\_\_\_\_\_\_\_\_\_\_\_

Kvietimo teikti paraiškas atnaujinti

(modernizuoti) daugiabučius namus

sąlygų aprašo

2 priedas

**Daugiabučio namo atnaujinimo (modernizavimo) projekto**

**energinį efektyvumą didinančių priemonių įgyvendinimo išlaidų**

**fiksuotieji vieneto įkainiai**

|  |  |  |
| --- | --- | --- |
|  | **Daugiabučio namo atnaujinimo (modernizavimo) projekto****energinio efektyvumo klasė arba netaikomi minimalūs privalomi pastatų energinio naudingumo reikalavimai** **įgyvendinus projektą** | **Fiksuotieji projekto išlaidų vieneto įkainiai****pagal daugiabučio namo atnaujinimo (modernizavimo) projekto naudingąjį plotą, Eur/m2** |
| **ne didesnis kaip 499,99 m2** | **nuo 500 iki 999,99 m2** | **nuo 1000 iki 1499,99 m2** | **nuo 1500 iki 2999,99 m2** | **didesnis kaip 3000 m2** |
| 1. | B energinio efektyvumo klasė | 153 | 137 | 120 | 115 | 112 |
| 2. | B energinio efektyvumo klasė (fiksuotasis įkainis taikomas, jeigu daugiabutis namas atnaujinamas (modernizuojamas) naudojant skydus ) | 220 | 197 | 172 | 165 | 160 |
| 3. | A energinio efektyvumo klasė | 246 | 220 | 192 | 185 | 179 |
| 4. | A energinio efektyvumo klasė (fiksuotasis įkainis taikomas, jeigu daugiabutis namas atnaujinamas (modernizuojamas) naudojant skydus ) | 291 | 261 | 227 | 218 | 212 |

\_\_\_\_\_\_\_\_\_\_\_\_\_\_\_\_\_\_\_